એ તો સ્પષ્ટ જ છે કે પીડિતને તત્કાલ તબીબી સહાય જરૂરી હોઈ સુઓ મોટોના નિર્ણયો લેવા અને તાત્કાલિક રાહત આપવા માટે કાનૂની સહાય સમિતિના સશક્તિકરણ જરૂરી છે. એસિડ એટેકના કિસ્સામાં તેમને તત્કાલ અને ખર્ચાળ તેમજ વારંવાર શસ્ત્રક્રિયા કરવાની જરૂર પડે છે. 2012માં દિલ્હીમાં ગેંગરેપની ઘટનામાં મહિલાની સુરક્ષાની જવાબદારી કેન્દ્ર અને રાજ્ય સરકારે એકબીજા ઉપર ઢોળી હતી અને વળતર યોજનાઓની જાહેરાત કરી હતી. 2015માં, કેન્દ્ર સરકારે બળાત્કાર, એસિડ એટેક, હ્યુમન ટ્રેફિકિંગ અને ક્રોસ-બોર્ડર ફાયરિંગમાં મારી ગયેલી કે ઘાયલ થયેલી મહિલાઓને સહાય માટે રૂ. 200 કરોડના પ્રારંભિક ભંડોળ સાથે સેન્ટ્રલ વિક્ટિમ કોમ્પેન્સેશન ફંડની જાહેરાત કરી હતી. આ ફંડ રાજ્યો અને કેન્દ્રશાસિત પ્રદેશો દ્વારા આપવામાં આવતી આવી વળતર યોજનાઓનું પૂરક હોવાનું માનવામાં આવતું હતું.